Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 397

6. Saját, belföldön kibocsátott, hitelviszonyt megtestesítõ értékpapírok összesen A Felügyeleti mérleg Forrás oldalán a 4. Saját, kibocsátású, hitelviszonyt megtestesítõ értékpapírok sorban kimutatott összes – a hitelintézet által kibocsátott – értékpapír értékébõl a belföldön kibocsátott állományt a kiemelt szektorok szerint itt kell részletezni. A névre szóló értékpapírokat a megfelelõ szektoroknál kell szerepeltetni. Szintén a megfelelõ szektorba kell tenni azoknak a nem névre szóló értékpapíroknak az állományát, amelyek csak egy meghatározott szektor részére lettek kibocsátva. A 641 GMU tagországok és 642 Egyéb külföld sorban a hitelintézet által belföldön kibocsátott értékpapírok közül a nem-rezidensek által megvásárolt állományt kell megbontani a GMU tagországok rezidensei és az Egyéb külföldiek által megvásárolt állományra. A 65. Szektorálisan nem bontható sorban kell szerepeltetni a vegyes kibocsátású, nem névre szóló értékpapírokkal szerzett források állományát, amennyiben nem állapítható meg, hogy milyen szektor felé történt eladásuk. Ha a vegyes kibocsátásúakról az eladáskor mégis eldönthetõ, hogy milyen szektorba kerültek, azokat is a megfelelõ szektornál kell feltüntetni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes